આ બાબતે સરકારે યુઘ્‍ધના ધોરણે ક્રોપ કટીંગ કરી સરકારની જે જુની નીતિ-રીતિ છે, જુના મહેસુલી કાયદાઓમાં જે તાલુકામાં 6 ઈંચ કરતા વધારે વરસાદ પડયો હોય ત્‍યાં અછત જાહેર કરાતી નથી. પરંતુ આ વર્ષે જુલાઈ મહિનામાં જ એકી સાથે આ તાલુકામાં વરસાદ પડી ગયો પછી વરસાદ ન થવાના કારણે તાલુકામાં દુષ્‍કાળની પરિસ્‍થિતિ સર્જાણી છે. આવતા દિવસોમાં આ તાલુકામાં ડુંગરાળ વિસ્‍તારમાં પીવાના પાણીનો પ્રશ્‍ન,ઘાસચારાનો પ્રશ્‍ન અને ગામડાની 80% પ્રજા ખેતી ઉપર નભનારી હોય જેથી ખેતીકામ મળતું નથી. રોજગારીનો પ્રશ્‍ન પણ ઉપસ્‍થિત થયો છે. કેટલાક વિસ્‍તારમાં મઘ્‍યપ્રદેશ અને રાજસ્‍થાનથી આવેલા ખેત મજૂરો નિઃસહાય બની મજુરી ન મળતી હોવાના કારણે પોતાના વતનમાં જવા રવાના થયા છે. સાવરકુંડલા તાલુકાને સરકાર દુષ્‍કાળગ્રસ્‍ત જાહેર કરી રોજગારી, ઘાસચારો અને પીવાના પાણીની વ્‍યવસ્‍થા કરે તેવી લોકમાંગણી ઉઠી છે. ગત વર્ષે વીમા કંપનીની ક્રોપ કટીંગ કરવાની ખોટી પઘ્‍ધતિના કારણે મોટાભાગના ગામો વીમાની રકમથી વંચિત રહૃાા છે. આ વર્ષે પણ દુષ્‍કાળ પડી જ ગયો છે વીમા કંપનીએ તાત્‍કાલીક ક્રોપ કટીંગ કરી અને ત્રણ માસમાં ખેડૂતને વીમાની રકમ મળે તેવા પ્રયત્‍ન સરકારે કરવા જોઈએ નહીતર આ વર્ષે ખેડૂતો પોતાની આર્થિક સ્‍થિતિ નબળી બનવાને કારણે મુશ્‍કેલીમાં મુકાશે અને કોઈપણ પ્રકારનું સરકારનું લેણું અને વીજબીલ, મહેસુલ, પાકધીરાણ લોન ભરી શકશે નહી.